રૂઢિપ્રયોગો અને કહેવતોનો અનુવાદ કરવો કદાચ સહુથી મુશ્કેલ કાર્ય છે. તેનો અનુવાદ કરવા માટે એ ભાષા સાથે જોડાયેલી સંસ્કૃતિથી પરિચિત હોઈએ તો તેથી વધારે મદદ મળે છે. એ ધ્યાન રાખવું પણ જરૂરી છે કે તેનો અનુવાદ શબ્દશઃ કરવામાં નથી આવતો, તેને બદલે અનુવાદકે બીજી ભાષામાં એ જ અર્થવાળો કોઈ રૂઢિપ્રયોગ કે એને મળતી કોઈ કહેવત શોધવાનો પ્રયત્ન કરવો જોઈએ. દાખલા તરીકે અંગ્રેજી કહેવત ‘A bad workman blames his tools.’ નો શબ્દશઃ અનુવાદ કરીને તેને ‘એક અણઘડ કારીગર પોતાના ઓજારોનો વાંક કાઢે છે.’ લખવામાં આવે તો તેમાં મૂળ ભાવના જ વ્યક્ત નહીં થઇ શકે અને અનુવાદ નિરર્થક બની જશે. એટલે ગુજરાતીમાં તેનો અનુવાદ કરતી વખતે ‘નાચ ન જાને આંગન ટેઢા’ (નાચવું ન હોય તો આંગણું વાંકુ) રૂઢિપ્રયોગનો ઉપયોગ કરવો જોઈએ.